“Nodavlat sektorda professional ta’limni rivojlantirishga shart-sharoitlar yaratilishi hamda pedagog kadrlarni attestatsiyadan o‘tkazish tizimi takomillashtirilishi munosabati bilan hukumat ayrim qarorlariga o‘zgartirish va qo‘shimchalar kiritish to‘g‘risida” hukumat qarori qabul qilindi. Nodavlat professional ta’lim tashkilotlari uchun davlat mulki obektlarini ijaraga olish eng ko‘p muddati 5 yildan 10 yilgacha uzaytirildi. Nodavlat ta’lim tashkilotlari professional ta’lim xizmatlarini ko‘rsatish uchun bankdagi hisobvarag‘iga qo‘yiladigan mablag‘ miqdori 2 baravarga (50 ming dollardan 25 ming dollarga) qisqartirish orqali litsenziya talablari va shartlari soddalashtirildi.